 Meghívó

A Nemzeti Közszolgálati Egyetem Stratégiai Tanulmányok Intézete

tisztelettel meghívja

Az egyházak szerepe a közéletben a rendszerváltástól napjainkig

című előadásra és kerekasztal beszélgetésre.

Időpont: 2020. március 13. péntek, 11 óra

Helyszín: Ludovika Főépület– Zrínyi terem, Ludovika tér 2.

Előadó: Carsten Rentzing, a közelmúltban lemondott szászországi evangélikus püspök

A beszélgetés résztvevői: Balog Zoltán református lelkész, korábbi miniszter,

Prőhle Gergely, a Stratégiai Tanulmányok Intézetévek igazgatója, a Magyarországi Evangélikus Egyház országos felügyelője.

Németország keleti tartományaiban figyelemre méltó folyamatok zajlanak, amelyek az országos politika alakulását is befolyásolhatják. Az egyházak hagyományosan aktív szerepet töltenek be a közéletben, ezért a politikai folyamatok egyházi értelmezése számos érdekes szempontra rávilágíthat. Carsten Rentzing (Berlin, 1967) 2015-től 2019-ig volt a szászországi evangélikusok püspöke, amikor a rendszerváltást követően született írásai és állítólagos szélső-jobboldali szimpátiái miatti támadások nyomán lemondott. A beszélgetés során alkalom nyílik összevetni a német és a magyar tapasztalatokat az egyházak közéleti szerepvállalásával kapcsolatban is.

Magyar-német szinkrontolmácsolást biztosítunk, a rendezvényt büféebéd követi.

Szeretettel várjuk, részvételi szándékát kérjük, jelezze az [sti@uni-nke.hu](mailto:sti@uni-nke.hu) címen.



Prőhle Gergely

Igazgató

Stratégiai Tanulmányok Intézete